Source: https://www.udva.sk/sk/skusky/skusky-2020
Timestamp: 2020-05-26 10:23:03+00:00
Document Index: 12139223

Matched Legal Cases: ['§ 4', '§ 4', '§ 2', '§ 4', '§ 5', '§ 5']

Audítorská skúška a Skúška spôsobilosti 2020
VŠEOBECNÉ INFORMÁCIE O AUDÍTORSKEJ SKÚŠKE, SKÚŠKE SPÔSOBILOSTI A PRESKÚŠANÍ
(splnenie podmienok pred prihlásením sa na audítorskú skúšku a skúšku spôsobilosti, vzor žiadosti, požadované prílohy, prílohy v elektronickej podobe na stiahnutie, výška poplatku, oznamovanie výsledkov skúšok, sľub úspešných absolventov a pod.)
Termín na podanie žiadosti v roku 2020:
Písomnú žiadosť o vykonanie audítorskej skúšky spolu s požadovanými dokladmi je možné zaslať poštou alebo osobne doručiť do podateľne Úradu v termíne do 30. júna 2020 (utorok).
Termíny konania audítorskej skúšky v roku 2020:
7. október 2020 (9.30 hod):
1. čiastková audítorská skúška podľa § 4 ods. 1 písm. a) Opatrenia Ministerstva financií Slovenskej republiky z 13. apríla 2016 č. MF/006250/2016-74, ktorým sa ustanovuje skúšobný poriadok na vykonanie audítorskej skúšky, skúšky spôsobilosti a preskúšania (ďalej len ,,skúšobný poriadok"): "Účtovníctvo"
14. október 2020 (9.30 hod):
2. čiastková audítorská skúška podľa § 4 ods. 1 písm. b) skúšobného poriadku: "Audítorské postupy, metódy a techniky vrátane medzinárodných audítorských štandardov, zákon č. 423/2015 Z. z. o štatutárnom audite a o zmene a doplnení zákona č. 431/2002 Z. z. o účtovníctve v znení neskorších predpisov (ďalej len "zákon") a Etický kódex audítora podľa § 2 ods. 18 zákona"
28. október 2020 (9.30 hod):
3. čiastková audítorská skúška podľa § 4 ods. 1 písm. c) skúšobného poriadku: "Ekonómia, finančné riadenie a finančná analýza, manažérske účtovníctvo podnikateľov a znalosti z vybraných oblastí práva"
Písomnú žiadosť o vykonanie skúšky spôsobilosti spolu s požadovanými dokladmi je možné zaslať poštou alebo osobne doručiť do podateľne Úradu v termíne do 30. júna 2020 (utorok).
Termín konania skúšky spôsobilosti v roku 2020:
1. časť skúšky spôsobilosti podľa § 5 ods. 1 písm. a) skúšobného poriadku: "Účtovníctvo v rozsahu potrebnom na výkon štatutárneho auditu v Slovenskej republike a vybrané ustanovenia zákona č. 423/2015 Z. z. o štatutárnom audite a o zmene a doplnení zákona č. 431/2002 Z. z. o účtovníctve v znení neskorších predpisov"
2. časť skúšky spôsobilosti podľa § 5 ods. 1 písm. b) skúšobného poriadku: "Znalosti z vybraných oblastí práva v rozsahu potrebnom na výkon štatutárneho auditu v Slovenskej republike"
MIESTO KONANIA AUDÍTORSKEJ SKÚŠKY A SKÚŠKY SPÔSOBILOSTI
OKRUHY TÉM PRE AUDÍTORSKÚ SKÚŠKU A SKÚŠKU SPÔSOBILOSTI
Okruhy tém na rok 2020 budú zverejnené najneskôr 4 mesiace pred začiatkom konania skúšok.
Archív: Okruhy tém na rok 2019
Preskúšanie sa vykonáva podľa potreby, najviac dvakrát ročne, na základe žiadosti štatutárneho audítora.